కక్ష సాధింపులకు చట్టాన్ని వాడుతున్నారు.. ఢిల్లీ హైకోర్టు వ్యాఖ్యలునూఢిల్లీ, జూలై 26: కలిసి ఉన్నన్నాళ్లు ఉంటారు. పరస్పర సమ్మతితో శారీరకంగా ఒక్కటవుతారు. కలహాలు రాగానే కక్ష సాధింపు కోసం భాగస్వామిపైకి ‘చట్టం’ అనే కత్తిని దూ స్తారు! కొందరు మహిళలు ఇలా చట్టాన్ని దుర్వినియోగం చేయడాన్ని అనుమతించలేమని ఢిల్లీ హైకోర్టు స్పష్టం చేసింది. పరస్పర సమ్మతితో సెక్స్లో పాల్గొనడాన్ని అత్యాచారంగా పరిగణించలేమని స్పష్టం చేసింది. జస్టిస్ ప్రతిభారాణి ఇటీవల ఈ తీర్పు చెప్పారు. 2015లో పెళ్లాడిన ఇద్దరు దంపతులు ఆ తర్వాత కలహించుకుని విడిపోయారు. దీంతో భార్య కింది కోర్టును ఆశ్రయించారు. పెళ్లికి ముందు తనకు మత్తు పానీయం ఇచ్చి అత్యాచారానికి పాల్పడ్డాడని ఫిర్యాదు చేశారు. విచారణ సమయంలో మాత్రం తన ఫిర్యాదుకు భిన్నంగా సాక్ష్యం చెప్పారు. దీంతో కోర్టు ఈ కేసును కొట్టివేసింది. ఆ తర్వాత ఏమైందో ఏమో... కిందికోర్టు ఉత్తర్వులను సవాలు చేస్తూ హైకోర్టుకు ఎక్కారు. ఆమె వైఖరిని న్యాయమూర్తి జస్టిస్ ప్రతిభా రాణి తప్పుపట్టారు. ‘‘రేప్ జరిగిందంటున్నావు! ఈ కేసులో మీరొక్కరే సాక్షి. కానీ, మీరే కింది కోర్టులో మాట మార్చారు. ఇప్పుడు మళ్లీ హైకోర్టుకు వచ్చారు. వ్యక్తిగత విభేదాలతో విడిపోవడం... ఆ తర్వాత రేప్ చేశారని కేసు వేయడం... ఇలాంటి వివాదాలను ఎన్నో చూశాం. వ్యక్తిగత కక్ష సాధించేందుకు చట్టాన్ని దుర్వినియోగం చేస్తున్నారు’’ అని తెలిపారు. ఆమె భర్తను ప్రాసిక్యూట్ చేసేందుకు నిరాకరించారు.
kaksha saadhimpulaku chattaanni vaadutunnaaru.. dhilli hycortu vyaakhyalunuudillii, juulai 26: kalisi unnannaallu untaaru. paraspara sammatitho saareerakamgaa okkatavutaaru. kalahalu ragane kaksha saadhimpu kosam bhaagaswaamipaiki ‘chattam’ ane kattini dhoo staaru! kondaru mahilalu ilaa chattaanni durviniyogam cheyadaanni anumatinchalemani dhilli hycortu spashtam chesindi. paraspara sammatitho sexlo paalgonadaanni atyaachaaramgaa pariganinchalemani spashtam chesindi. justis pratibhaaraani iteevala ee teerpu cheppaaru. 2015loo pellaadina iddaru dampatulu aa tarvaata kalahinchukuni vidipoyaaru. deentho bharya kindi kortunu aasrayinchaaru. pelliki mundu tanaku mattu paaneeyam ichi atyaachaaraaniki palpaddadani firyaadu chesaru. vichaarana samayamlo maatram tana firyaaduku bhinnamgaa saakshyam cheppaaru. deentho kortu ee kesunu kottivesindi. aa tarvaata emaindo emo... kindikortu uttarvulanu savalu chestu hycortucu ekkaaru. aame vaikharini nyaayamuurti justis pratibha raani tappupattaaru. ‘‘rape jarigindantunnavu! ee kesulo meerokkare saakshi. cony, meere kindi kortulo maata maarchaaru. ippudu malli hycortucu vachaaru. vyaktigata vibhedaalato vidipovadam... aa tarvaata rape chesarani kesu veyadam... ilanti vivaadaalanu enno chusham. vyaktigata kaksha saadhinchaenduku chattaanni durviniyogam chestunnaru’’ ani telipaaru. aame bhartanu prassicute chesenduku niraakarinchaaru.